ลูกสาว อายุ 11 ปี มีเส้นแถบสีดำขึ้นที่เล็บนิ้วโป้งข้างขวา และนิ้วโป้งข้างซ้ายเริ่มขึ้นจางๆ เหมือนกัน เป็นมาหลายเดือนแล้ว ไม่ทราบว่า เป็นอะไรค่ะ หาข้อมูลแล้วพบว่า อาจเป็นจุดเริ่มต้นของมะเร็งผิวหนัง รบกวนคุณช่วยไขข้อสงสัยหน่อย ขอบมากค่ะ
สวัสดีค่ะ แถบสีดำยาวที่เล็บดังกล่าว อาจเป็น1. เป็นไฝ (nail matrix nevus) หรือกระ (lentigo) ของเล็บ หากเป็นมานานหลายเดือนแล้ว และเริ่มเป็นในช่วงวัย 11 ปี ก็น่าจะเป็นไฝของเล็บได้ ซึ่งไม่ได้อันตรายอะไร ไม่จำเป็นต้องรักษา2. เลือดออกใต้เล็บ มักอุบัติเหตุ เช่น ถูกประตูหนีบ เป็นต้น เลือดที่ออกตอนแรกจะเป็นสีแดง ต่อมาจะค่อยๆ เข้มขึ้นและเห็นเป็นสีดำได้ อย่างไรก็ตามเลือดที่ออก จะค่อยๆ เคลื่อนผ่านจากโคนเล็บจนถึงปลายเล็บและหายไปตามการงอกของเล็บ ซึ่งใช้เวลาประมาณ 2 เดือนก็จะหายไป แต่หากเป็นเล็บเท้า ก็อาจใช้เวลาหลายเดือนได้3. การติดเชื้อรา จะมีการหนาตัวของเล็บขึ้น ผิวเล็บไม่เรียบ เล็บมีรูปร่างผิดปกติ เล็บเปราะ แตกร่อน และมีสีที่เปลี่ยนไป มักเป็นสีเหลืองหรือสีขาว หรืออาจเป็นสีน้ำตาลเข้มจนถึงดำก็ได้ แต่มักไม่ไม่มีลักษณะเป็นแถบหรือเส้น4. เกิดจากการใช้ยาบางชนิด เช่น ยาเคมีบำบัดบางอย่าง ยารักษาโรคมาลาเรีย เป็นต้น หรือได้รับสารพิษโลหะหนักเข้าสู่ร่างกาย แต่มักจะพบเป็นในหลายๆ เล็บ5. เกิดจากการเป็นโรคบางอย่าง เช่น lichen planus, psoriasis, amyloidosis, Addison' s disease, hemosiderosis หรืออื่นๆ ส่วนมากมักเกิดขึ้นในหลายๆ เล็บ และจะมีอาการอื่นๆ ทางร่างกายที่ผิดปกติปรากฎมากมายและเด่นชัดกว่าอาการที่เล็บ6. เป็น benign hyperpigmentation คือไม่มีโรคทางกายต่างๆ และไม่ใช่มะเร็ง เช่น physiologic melannychia หรือเป็น Laugier-Hunziker syndrome มักพบเกิดขึ้นในหลายๆ เล็บเช่นกัน7. มะเร็งของเซลล์ที่สร้างเม็ดสีซึ่งอยู่ใต้เล็บ (subugual melanoma) แต่แทบไม่พบในคนอายุน้อยค่ะ และหากเป็นมาหลายเดือนแล้ว รอยดำจะค่อยๆขยายกว้างออก และอาจลามไปที่ผิวหนังของนิ้ว หรือกลายเป็นก้อนเนื้อนูนขึ้นมา และเล็บจะถูกทำลายจากเซลล์มะเร็งหากไม่การเปลี่ยนแปลงใดๆเกิดขึ้นกับเล็บ คือมีผิวเล็บเรียบ ผิวหนังข้างเล็บปกติดี และแถบดำไม่ขยายกว้างออก ก็ไม่จำเป็นต้องทำอะไร แต่หากแถบดำค่อยๆขยายกว้างออก ผิวเล็บเริ่มขรุขระ หรือมีอาการผิดปกติอื่นๆทางร่างกาย แนะนำให้ไปพบแพทย์ตรวจค่ะ